CELEX: 31993R1395
Language: hr
Date: 1993-06-04 00:00:00
Title: Uredba Komisije (EEZ) br. 1395/93 od 4. lipnja 1993. o razvrstavanju određene robe u kombiniranu nomenklaturu

02/Sv. 005
            
            
               HR
            
            
               Službeni list Europske unije
            
            
               214
            
         31993R1395
   
               L 137/7
            
            
               SLUŽBENI LIST EUROPSKE UNIJE
            
            
               04.06.1993.
            
         
      UREDBA KOMISIJE (EEZ) br. 1395/93
   od 4. lipnja 1993.
   o razvrstavanju određene robe u kombiniranu nomenklaturu
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske ekonomske zajednice,
   uzimajući u obzir Uredbu Vijeća (EEZ) br. 2658/87 (1) o tarifnoj i statističkoj nomenklaturi i o Zajedničkoj carinskoj tarifi, kako je zadnje izmijenjena Uredbom Komisije (EEZ) br. 1001/93 (2), a posebno njezin članak 9.,
   budući da je zbog osiguranja jedinstvene primjene kombinirane nomenklature priložene navedenoj Uredbi potrebno usvojiti mjere za razvrstavanje robe iz Priloga ovoj Uredbi;
   budući da su Uredbom (EEZ) br. 2658/87 utvrđena Opća pravila za tumačenje kombinirane nomenklature i da se ta pravila također primjenjuju na svaku drugu nomenklaturu koja se u cijelosti ili djelomično temelji na njoj ili kojom se uvode dodatni pododjeljci te koja je utvrđena posebnim odredbama Zajednice, a s ciljem primjene tarifa ili drugih mjera u vezi s robnom razmjenom;
   budući da je u skladu s navedenim Općim pravilima robu iz stupca 1 tablice iz Priloga ovoj Uredbi potrebno razvrstati pod odgovarajuće oznake KN iz stupca 2, a na temelju razloga navedenih u stupcu 3;
   budući da je primjereno da se obvezujuće tarifne informacije koje izdaju nadležna carinska tijela država članica u vezi s razvrstavanjem robe u kombiniranu nomenklaturu i koje nisu u skladu s pravima utvrđenim ovom Uredbom, mogu nastaviti navoditi sukladno odredbama članka 6. Uredbe (EEZ) br. 3896/90 (3), kako je izmijenjena Uredbom (EEZ) br. 2674/92 (4), tijekom razdoblja od tri mjeseca od strane korisnika ako je obvezujući ugovor bio sklopljen kako je predviđeno člankom 14. stavkom 3. točkama (a) ili (b) Uredbe (EEZ) br. 1715/90 (5);
   budući da su mjere predviđene ovom Uredbom u skladu s mišljenjem Odbora za nomenklaturu,
   DONIJELA JE OVU UREDBU:
   Članak 1.
   Roba iz stupca 1 tablice iz Priloga razvrstava se sada u kombiniranu nomenklaturu sukladno odgovarajućim oznakama KN iz stupca 2 te tablice.
   Članak 2.
   Obvezujuće tarifne informacije koje izdaju carinska tijela država članica, a koje nisu u skladu s pravima utvrđenim ovom Uredbom, korisnik može nastaviti navoditi sukladno odredbama članka 6. Uredbe (EEZ) br. 3796/90 tijekom razdoblja od tri mjeseca ako je obvezujući ugovor sklopljen kako je predviđeno člankom 14. stavkom 3. točkom (a) ili (b) Uredbe (EEZ) br. 1715/90.
   Članak 3.
   Ova Uredba stupa na snagu dvadeset prvog dana od dana objave u Službenom listu Europskih zajednica.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 4. lipnja 1993.
      
         
            Za Komisiju
         
         Christiane SCRIVENER
         
         
            Članica Komisije
         
      
   
   
      (1)  SL L 256, 7.9.1987., str. 1.
   
      (2)  SL L 104, 29.4.1993., str. 28.
   
      (3)  SL L 365, 28.12.1990., str. 17.
   
      (4)  SL L 271, 16.9.1992., str. 5.
   
      (5)  SL L 160, 26.6.1990., str. 1.
   PRILOG
   
               Naziv robe
            
            
               Razvrstavanje
               (oznaka KN)
            
            
               Razlozi
            
         
               1
            
            
               2
            
            
               3
            
         
               Integralna mljevena „mikronizirana” riža
               Riža je prošla tretiranje putem infracrvenog zračenja koje ne rezultira želatiniziranjem udjela škroba.
            
            
               1006 30 92
               1006 30 94
               1006 30 96
               1006 30 98
            
            
               Razvrstavanje se utvrđuje u skladu s odredbama Općih pravila 1. i 6. za tumačenje kombinirane nomenklature i tekstom oznaka KN 1006, 1006 30, 1006 30 92, 1006 30 94, 1006 30 96 i 1006 30 98.
               Tretiranje toplinom je premalo da bi se promijenila struktura rižinog zrna. Proizvod se stoga ne može smatrati kao „drugačije tretiran” za potrebe napomene 1. (b) poglavlju 10. ili „drugačije pripremljen” za potrebe napomene 4. poglavlju 19. (vidjeti također Napomene s objašnjenjem KN poglavlju 10., drugi stavak općeg dijela te Napomene s objašnjenjem Harmoniziranom sustavu za rubriku 1006, posljednji stavak).